《富池江上荡舟游望二首》
宋代·董嗣杲

上江落水渺莽中，入军遡水曲折通。
此镇巧当两汊路，每日饱看千帆风。
客知鼓棹白日急，人伤对镜玄发空。
荒寒殊甚只自笑，悲声绕井馀枯桐。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。